MP: पुलिसकर्मियों ने पेश की मानवता की मिसाल, डिलीवरी बॉय को दिलाई नई मोटरसाइकिल, खुद किया पेमेंट
एसएचओ तहजीब काजी ने बताया कि हमने इस शख्स को पेट्रोलिंग के दौरान देखा। हमारे पूछने पर उसने बताया कि वह आर्थिक रूप से परेशान है और इसलिए मोटरसाइकिल खरीदने में असमर्थ है।
Madhya Pradesh: मध्य प्रदेश पुलिस ने मानवता की एक मिसाल पेश करते हुए एक खाना डिलीवरी करने वाले शख्स को नई मोटरसाइकिल दी है। ये मामला इंदौर के विजय नगर पुलिस स्टेशन का है। जहां पुलिसकर्मियों ने साइकिल पर खाना डिलीवरी करने वाले एक शख्स को मोटरसाइकिल खरीदकर दी। एसएचओ तहजीब काजी ने बताया कि हमने इस शख्स को पेट्रोलिंग के दौरान देखा। हमारे पूछने पर उसने बताया कि वह आर्थिक रूप से परेशान है और इसलिए मोटरसाइकिल खरीदने में असमर्थ है। एसएचओ तहजीब ने बताया कि एक मानवीयता के नाते हमने पैसों का योगदान दिया और उसके लिए एक बाइक खरीदी। हमने करीब 32,000 रुपए का शुरुआती भुगतान कर दिया है और पहली किस्त भी दे दी है। उसने हमें आश्वासन दिया है कि वह बाकी किश्तों का भुगतान करेगा लेकिन अगर उसे कोई समस्या आती है तो हम उसकी मदद करेंगे।